《次韵林子长岩桂》
宋代·李洪

凉入千岩趣更幽，广寒月府恍神游。
断崖流水韵清古，冷雨凄风声凛秋。
要补离骚衙宋玉，岂期仙袂挹浮邱。
却思胜集湖边寺，搴取芳枝镇日留。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。